钦定古今图书集成/明伦汇编/氏族典/第488卷 > 谢绶
## 钦定古今图书集成/明伦汇编/氏族典/第488卷 > 谢绶

按《万姓统谱》：“绶字维章，乐安人。景泰甲戌进士，历四
川右参议，升陕西右参政。属岁大祲，循行赈济，升福
建按察使，寻进广西右布政使。弘治庚戌，迁右副都
御史，巡抚湖广。正荆藩之不法者，蛮寇夺土官印，追
而还之。永、道、郴、桂诸州兵备旧无专官，疏请各增置
一员。进工部侍郎，南京礼部尚书，卒于官。”绶事亲孝，
兄弟五人雍睦无间，州里推重焉。